**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021. november 29-én tartandó rendes ülésére**

Az előterjesztés tárgya: Komplex felzárkózási program megvalósítása kapcsán felmerülő beruházás/felújítás kiadásaira kiadott BM/3017-13/2021 iktatószámú Támogatói Okirat elfogadása

Melléklet: Támogatói Okirat

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/10097-21/2021

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ. 4. melléklet 1.22. |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2021. november 23.

**Kovács Edina**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez –**

**Komplex felzárkózási program megvalósítása kapcsán felmerülő beruházás/felújítás kiadásaira kiadott BM/3017-13/2021 iktatószámú**

**Támogatói Okirat elfogadásáról**

Tisztelt Képviselő-testület!

A Kormány 2020. december 21-én meghozta a Tiszavasvári komplex felzárkózási program indításáról szóló 1957/2020. (XII. 21.) Korm. határozatot, melyben foglaltak alapján Tiszavasvárinak felzárkózási fejlesztések és szolgáltatások megvalósítása érdekében 590.500.000,- Ft többletforrást biztosít a Magyarország 2021. évi központi költségvetésről szóló 2020. évi XC. törvény 1. melléklet XIV. Belügyminisztérium fejezet javára. A Kormányhatározat közlését követően több egyeztetést is folytattam a Belügyminisztérium Társadalmi Felzárkózásért Felelős Helyettes Államtitkárságával, melynek következményeképpen 554.000.000,- Ft támogatási összegről Támogatói Okirat került kiállításra Tiszavasvári Város Önkormányzata részére 2021. november 15. napján, mely a határozat-tervezet mellékletét képezi. A támogatás intenzitása 100%, melynek felhasználási határideje 2023. december 31.

Ebből a támogatásból az alábbi beruházások, felújítások kerülnek megvalósításra:

* Külső-Szentmihályi városrészen:

1. Közösségi ház felújítása – Fürdő kialakítása
2. Tanoda és Biztos Kezdet Gyerekház építése
3. Út-, és közművesítés
4. Sportpálya felújítás

* Büdi városrészen:

1. Épületrész vásárlás
2. A megvásárolt épületrész és a meglévő épületrész felújítása (822/2/A/2 hrsz), melyben Tanoda és Biztos Kezdet Gyerekház kerül kialakításra

* Józsefháza és Dankópuszta városrészen:

1. Iskolabusz vásárlása

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2021. november 23.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2021. (XI.29.) Kt. számú**

**határozata**

**Komplex felzárkózási program megvalósítása kapcsán felmerülő beruházás/felújítás kiadásaira kiadott BM/3017-13/2021 iktatószámú**

**Támogatói Okirat elfogadásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

**1.** **Elfogadja a Belügyminisztérium, mint Támogató által BM/3017-13/2021 iktatószámon kiállított Támogatói Okiratot a Komplex felzárkózási program megvalósítása kapcsán felmerülő beruházás/felújítási cél érdekében a határozat mellékletében foglalt tartalommal.**

**2. Felhatalmazza a polgármestert, hogy:**

**- a megvalósításhoz szükséges árajánlatokat kérje be, a szerződéseket készítse elő, és a legelőnyösebb árajánlatot adóval írja alá a végrehajtáshoz szükséges valamennyi szerződést, különösen a tervezésre, projektmenedzsmentre, közbeszerzésre, műszaki ellenőrzésre, kivitelezésre,**

**- a közbeszerzési eljárást készítse elő, majd a kiíráshoz szükséges dokumentumokat terjessze elő a Testületnek.**

**3. Felkéri a jegyzőt, hogy a fedezet biztosítására tegyen javaslatot a költségvetési rendelet módosításakor.**

**Határidő**: 1. pont azonnal **Felelős:** Szőke Zoltán polgármester

2. pont esedékességkor

3. pont 2021. december 31.