**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021. november 29-én tartandó rendes**

**Képviselő-testületi ülésére**

Az előterjesztés tárgya: **„Belterületi út- és járdafejlesztés, egészségügyi központ, sportpályák építése” című pályázat BMÖGF/709-4/2021 iktatószámú Támogatói okirat módosításának elfogadása**

Melléklet: Támogatói okirat 1. számú módosítása, Adatlap

Az előterjesztés előadója: Szőke Zoltán polgármester

Az előterjesztés témafelelőse: Arató Atilla köztisztviselő

Az előterjesztés ügyiratszáma: TPH/6683-12/2021

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.sz melléklet 1.30. |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetőség** |
|  |  |  |

Egyéb megjegyzés:

Tiszavasvári, 2021.11.24.

**Arató Atilla**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Arató Atilla

**ELŐTERJESZTÉS**

**- a Képviselő-testülethez -**

**„Belterületi út- és járdafejlesztés, egészségügyi központ felújítása, sportpályák építése” című pályázat, BMÖGF/709-4/2021 iktatószámú Támogatói okirat módosításának elfogadása**

**Tisztelt Képviselő-testület!**

A kormány az egyes kisvárosi települések fejlesztési feladatainak támogatásáról szóló 1480/2019. (VIII.01.) Korm. határozat alapján Tiszavasvári Város Önkormányzatát támogatásban részesítette. A támogatói okirat 2019.08.16. napján BMÖGF/880-1/2019 iktatószámon kiadásra került (határozat tervezet melléklete).

A támogatói okiratban a Kormány 310.000.000,- Ft összegű támogatásba részesítette Tiszavasvári Város Önkormányzatát. A támogatást Tiszavasvári belterületén meglévő utak javítására, a Kabay János Egészségügyi Központ korszerűsítésére, illetve a Tiszavasvári, Csontváry utca 1297 hrsz-ú és Széles utca 2523 hrsz-ú ingatlanjain kialakított aszfaltozott kézilabda pályákra fordította.

A Tiszavasvári belterületén meglévő utak javítására 260.000.000,- Ft, a Kabay János Egészségügyi Központ korszerűsítésére 19.997.598,- Ft, a Tiszavasvári, Csontváry utca 1297 hrsz-ú és Széles utca 2523 hrsz-ú ingatlanon kialakított aszfaltozott kézilabda pályára 30.295.234,- Ft támogatási összeget kapott.

A Tiszavasvári belterületén meglévő utak javítására tervezett összegében szerepelt a Projektmenedzsment költsége. A megvalósításhoz projektmenedzsmenti tevékenység nem merült fel, így a betervezett 970.564,- Ft összeg átcsoportosításra került a Vállalkozási szerződés (kivitelezés 2. rész) költségsorra. Ezzel fedezve a felmerülő többletköltségeket, melyek az útjavítás során felmerültek. Ezt a módosítást a Belügyminisztérium felé jeleztük, mely során a határozat mellékletét képező támogatói okiratot 1. számú módosítását és az adatlap módosítását a Minisztérium az okiratban szereplő adatokkal jóváhagyta.

A támogatás felhasználásának végső ideje 2021. december 31. napja.

Az elszámolás benyújtásának a határideje legkésőbb 2022. január 31. napja

Kérem a Tisztelt Képviselő-testületet, hogy a határozat-tervezet mellékletét képező támogatói okiratot szíveskedjen elfogadni.

Tiszavasvári, 2021. 11. 24.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**...../2021. (XI.29.) Kt. sz.**

**határozata**

**„Belterületi út- és járdafejlesztés, egészségügyi központ felújítása, sportpályák építése” című pályázat, BMÖGF/709-4/2021 iktatószámú Támogatói okirat módosításának elfogadása**

**Tiszavasvári Város Önkormányzata Képviselő-testülete**

Elfogadja a 2021. október 28. napján kelt BMÖGF/709-4/2021. iktatószámú miniszteri döntés alapján készült **„Belterületi út- és járdafejlesztés, egészségügyi központ felújítása, sportpályák építése” című pályázat támogatási okiratának módosítását, a határozat melléklete szerinti tartalommal.**

**Határidő:** azonnal **Felelős:** Szőke Zoltán polgármester