**ELŐTERJESZTÉS**

**Tiszavasvári Város Önkormányzata Képviselő-testületének**

**2021. november 29-én**

**tartandó rendes ülésére**

**Az előterjesztés tárgya: A temetői díjtételek éves felülvizsgálata**

Melléklet:----

A napirend előterjesztője: Szőke Zoltán polgármester

Az előterjesztést készítette: Gazdagné dr. Tóth Marianna osztályvezető

Az előterjesztés ügyiratszáma: TPH/14597/2021.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| dr. Groncsák Andrea ügyvezető | Tiva-Szolg Kft.  groncsakandrea@gmail.com |
| Fülöp Adrián – Szorgalmatos Község polgármestere | pm@szorgalmatos.hu |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2021. november 18.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**a temetői díjtételek felülvizsgálatáról**

**Tisztelt Képviselő-testület!**

A temetőkről és a temetkezésről szóló 1999. évi XLIII. törvény (továbbiakban Ttv.) 40. § (3) bekezdése előírja, hogy **a köztemetőkre vonatkozó díjak mértékét évente felül kell vizsgálni.** A temetői díjtételek felülvizsgálatára legutóbb 2017. márciusában került sor, a módosítás 2017. május 1. napján lépett hatályba.

**A jelenleg hatályos díjtételek a következők:**

**„1.) Temetési hely, illetve újraváltás díja:**

a.) A városi köztemetőben a sírhelyek megváltási díja: nettó összeg: Áfa bruttó díj:

- I. osztályú sírhely (sírbolt) (60 évre) 75.504 Ft 20.386 95.890

- II. osztályú sírhely (25 évre): 32.146 Ft 8.679,4 40.825

- III. osztályú sírhely (25 évre): 23.819 Ft 6.431 30.250

- IV. osztályú sírhely (25 évre): 18.921 Ft 5.108,7 24.030

- I. osztályú urnafülke, -sírhely (10 évre): 31.850 Ft 8.599,5 40.450

- I. osztályú urnasírbolt (20 évre): 31.850 Ft 8.599,5 40.450

- II. osztályú urnafülke, urnasírhely (10 év): 4.760 Ft 1.285 6.045

- II. osztályú urnasírbolt (20 év): 4.760 Ft 1.285 6.045

b.) Koporsós rátemetés esetén a pótdíj mértéke (7. § (5) ):

- I. osztályú sírhely: 23.862 Ft 6.442,7 30.305

- II. osztályú sírhely: 8.142 Ft 2.198 10.340

- III. osztályú sírhely: 4.063 Ft 1.097 5.160

- IV. osztályú sírhely: 1.673 Ft 451,7 2.125

c.) Urnás rátemetés esetén a pótdíj mértéke (7. § (5) ):

- II. osztályú sírhely: 4.063 Ft 1.097 5.160

- III. osztályú sírhely: 2.169 Ft 585,6 2.755

- IV. osztályú sírhely: 831 Ft 224 1.055

d.) A használati idő meghosszabbítása esetén az újraváltási díjak mértéke (8. § (2) )

- I. osztályú sírhely (60 évre): 20.000 Ft 5.400 25.400

- II. osztályú koporsós temetési hely esetén (25 évre) 20.000 Ft 5.400 25.400

- III. osztályú koporsós temetési hely esetén (25 évre) 18.000 Ft 4.860 22.860

- IV. osztályú koporsós temetési hely esetén (25 évre) 15.000 Ft 4.050 19.050

- I. osztályú urnasírbolt (20 évre) 10.000 Ft 2.700 12.700

- II. osztályú urnasírbolt (20 évre) 8.000 Ft 2.160 10.160

- I. osztályú urnasírhely, urnafülke (10 évre) 10.000 Ft 2.700 12.700

- II. osztályú urnasírhely, urnafülke (10 évre) 8.000 Ft 2.160 10.160

e.) Az 1/a-d). pontban meghatározott díjakat kell alkalmazni a sírboltokra is azzal, hogy a megváltás és az újraváltás időtartama 60 év, urnasírbolt esetén 20 év, urnasírhely, urnafülke esetén 10 év.

f.) Kettes sírhelyek esetén az alapdíjat kétszeres szorzóval kell megállapítani, illetve többes sírboltok esetén az alapdíjakat a sírhelyben elhelyezhető koporsók számával kell szorozni.

2.) **Temetőfenntartás hozzájárulási díja:** 2.449 Ft/nap 661 3.110

3**.) Temetői létesítmények, illetve az üzemeltető által biztosított szolgáltatások igénybevételéért fizetendő díj:**

a.) Ravatalozó használati díj: 35.539 Ft/temetés 9.595,5 45.135

b.) Halott hűtő használati díj: 2.370 Ft/nap 639,9 3.010”

Az üzemeltető személyében – **2016. január 1. napjától** - bekövetkezett változással kapcsolatban a Képviselő-testület a 277/2015. (XII.17.) Kt. számú határozatával hozta meg döntését, mely szerint az üzemeltetési feladatokat fenti időponttól **a Tiva-Szolg Kft. útján látja el az önkormányzat.**

A díjtételek felülvizsgálatával kapcsolatban megkerestem a Tiva-Szolg Kft. ügyvezetőjét, aki jelezte, hogy a temetővel kapcsolatos üzemeltetési költségeket a díjbevételek nem fedezik. Szükséges lenne a díjtételek emelése, a veszélyhelyzetre való tekintettel azonban nem lehet emelést foganatosítani. Kéri, hogy a testület ismételten tűzze napirendjére a díjtételekkel kapcsolatos előterjesztést, amikor erre törvényi lehetősége lesz.

A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésekről szóló 603/2020. (XII.18.) Korm.rendelet 1.§ (1) bekezdése az alábbiakat tartalmazza:

**„1. §** (1) E rendelet hatálybalépésének napjától 2021. december 31. napjáig – a (3) és (4) bekezdésben foglalt kivétellel –

a) a helyi önkormányzat,

b) a helyi önkormányzat által fenntartott

ba) költségvetési szerv,

bb) nonprofit szervezet,

bc) egyéb szervezet,

c) a helyi önkormányzat többségi tulajdoni részesedésével működő gazdasági társaság,

d) a helyi önkormányzat többségi tulajdoni részesedésével működő gazdasági társaság által alapított gazdasági társaság,

e) a képviselő-testület feladatkörébe tartozó közszolgáltatás ellátására szerződéssel rendelkező, a polgári perrendtartásról szóló törvény szerinti gazdálkodó szervezet

**által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség (a továbbiakban együtt: díj) mértéke nem lehet magasabb, mint az ugyanazon díjnak az e rendelet hatálybalépését megelőző napon hatályos és alkalmazandó mértéke**.”

Fentebb idézett jogszabályhely értelmében nem lehet díjtételt emelni. A jogszabály szövegében 2021. december 31. napja szerepel ezen korlátozó rendelkezés végső határidejeként, de ez a határidő akár meghosszabbításra is kerülhet.

A temetői díjtételek éves felülvizsgálati kötelezettségének köteles az önkormányzat eleget tenni, azonban díjtétel emelésről jelenleg nem dönthet a képviselő-testület.

A Kft. ügyvezetőjének javaslatát támogatom, miszerint amennyiben a jogszabály lehetőséget ad a díjtételek emelésére, a testület elé előterjesztés készül e tárgyban.

Kérem a Képviselő-testületet, hogy az előterjesztést megtárgyalni, és a határozat-tervezetet elfogadni szíveskedjen.

Tiszavasvári, 2021. november 18.

**Szőke Zoltán**

**polgármester**

**HATÁROZAT - TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……/2021. (XI.29.) Kt. számú**

**határozata**

**A temetői díjtételek felülvizsgálatáról**

Tiszavasvári Város Önkormányzata Képviselő-testülete a temetőkről és a temetkezésről szóló 1999. évi XLIII. törvény 40. § (3) bekezdésben foglalt hatáskörében eljárva az alábbi határozatot hozza:

A Képviselő-testület

1.A temetőkről és a temetkezési tevékenységekről szóló 4/2011. (II.15.) önkormányzati rendelet 1. mellékletében szereplő temetői díjtételeket felülvizsgálta. A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésekről szóló 603/2020. (XII.18.) Korm.rendelet 1.§ (1) bekezdésére hivatkozva díjtétel emelésről nem dönthet.

2. Felkéri a Tiva-Szolg Nonprofit Kft. ügyvezetőjét, hogy kísérje figyelmemmel a vonatkozó jogszabályi előírásokat és amennyiben jogszabály lehetőséget biztosít a temetői díjtételek emelésére, az arra vonatkozó javaslatát terjessze a képviselő-testület elé.

3. Felkéri a polgármestert a döntésről tájékoztassa a Tiva-Szolg Nonprofit Kft. ügyvezetőjét.

**Határidő:** 1. és 3. pontazonnal esedékességkor **Felelős:** Szőke Zoltán polgármester

2. pont esedékességkor